Antonio Riva

Antonio Riva, (født 8. april 1896 i Shanghai i Kina, henrettet 17. august 1951 i Beijing) var en italiensk pilot og et flyveress under Første verdenskrig, kreditert med syv bekreftede og syv ubekretfede nedskytninger. I 1951 ble han henrettet i Kina for «kontrarevolusjonær virksomhet» – angivelige attentatforberedelser mot Mao Zedong. 
Antonio Riva ble født av italienske foreldre i Shanghai i Kina. Han dro til Italia ved utbruddet av første verdenskrig, og sluttet seg til landets væpnede styrker 31. desember 1914, før Italia hadde gått inn i krigen. I juni 1915 ble han Sottotenente i hærens 70. infanteriregiment. Den 12. november 1915 ble han såret og returnerte ikke til tjeneste før 16. mars 1916. Han ble overført til det 201. infanteriregiment den 15. juni 1916; og den 30. juni ble han igjen såret i kamp. Han ble sendt tilbake til fronten med det 44. infanteriregiment den 22. august 1916. Neste måned ble han sent på permisjon; da han kom tilbake ble han overført til 49. infanteriregiment. Men den 25. september 1916 ble han opptatt til flyveopplæring i San Giusto.


== Pilot under verdenskrigen ==
Riva ble Tenente mens han var under flyverutndannelse den 25, februar 1917. Han fullførte opplæringen i april 1917. Hans første postering var som rekognoseringsflyver i 29a Squadriglia, som fløy med tosetersfly. Etter tolv sorier ble han overført til jagerflyverutdannelse i Nieuportfly i juni 1917. Den 19. juli ble han sendt til 73a Squadriglia og kort etter til 71a Squadriglia, begge to jagerflyskvadroner.Blant de fiendtlige fly han skjøt med, var ett ført av det austroungarske flyveresset Julius Kowalczik den 24. august 1917.. Han ble forfremmet og rikt dekorert for sine seirer.


== Etter første verdenskrig ==
I 1920 ble Riva stasjonert i Kina med ansvar som plassjef når italienske militærfly landet i Kina på sine ruter fra Roma til Tokyo. I januar 1921 ble han diminnter. Så er det lite man vet om ham for noen tiår.


== Henrettelse ==
Antonio Rina ble henrettet i Beijing ved eksekusjonspelotong i 1951, sammen med den japanske borger Ruichi Yamaguchi. De var blitt funnet skyldige i deltagelse i en sammensvergelse om å snikmyrde Mao Zedong og andre høyere kommunistledere. Planen gikk angivelig ut på å beskyte Mao og de andre med morter mens de stod på tribunen på Den himmelske freds plass den 1. oktobert 1950, årsdagen for utropelsen av Folkerepublikken Kina.Det knytter seg en rekke spørsmålstegn til anklagene. For det første er det lite realistisk å forestille seg at to utlendinger skulle kunne transportere med deg en morter helt inn til skuddhold mens festligheter med store folkemengder fant sted i dette området på nasjonaldagen. Vider var den morter som ble tatt fra Rivas hus en ikke fungerende del av et gammelt skyts fra bokseropprørets tid, og kunne følgelig ikke benyttes til å avfyre en eneste salve. Riva sa at han hadde funnet gjenstanden i en skraphaug utenfor Den hellige Stols legasjon (Vatikanets ambassade); presten som bodde ved siden av der fhor våpenets øvrige deler ble funnet, ble fengslet for livstid.- Et kart funnet i Yamaguchis hus og brukt som bevis var i virkeligheten produsert for brannvesenet i Beijing, som Yamaguchi solgte utstyr til. Det ble påstått at komplottets leder var en amerikansk militær ved navn David Barrett, men han var ikke annet enn en nabo av de to før de flyttet derfra ett år tidligere. I alle tilfeller ble epiosoden benyttet som et påskudd for å utvise Pavestolens representanter fra Kina.
To tiår senere bad Kinas statsminister Zhou Enlai Barrett og inviterte ham tilbake til Kina.


== Referanser ==


== Litteratur ==
Norman Franks, Russell Guest, Gregory Gregory: Above the War Fronts: The British Two-seater Bomber Pilot and Observer Aces, the British Two-seater Fighter Observer Aces, and the Belgian, Italian, Austro-Hungarian and Russian Fighter Aces, 1914–1918: Volume 4 of Fighting Airmen of WWI Series: Volume 4 of Air Aces of WWI. Grub Street, 1997. ISBN 1-898697-56-6, ISBN 978-1-898697-56-5.